**Sarajevo, 19.04.2021.**

**MFS-EMMAUS RASPISUJE JAVNI POZIV**

**ZA DOSTAVLJANJE PONUDE ZA RAZVOJ LETKA u okviru projekta „Kampanja za podizanje svijesti o trgovini djecom u Bosni i Hercegovini”**

# OSNOVNE INFORMACIJE

##  Projekat

Projekat „Kampanja za podizanje svijesti o trgovini djecom u Bosni i Hercegovini”, koji podržava Vijeće Evrope.

## Geografsko područje

Bosna i Hercegovina.

## Naručilac usluga

## Međunarodni forum solidarnosti-EMMAUS (MFS-EMMAUS).

## Općenito o projektu

Projekat ima za cilj doprinijeti borbi protiv trgovine djecom i zaštiti žrtava u Bosni i Hercegovini i širem regionu, kroz kampanju za podizanje svijesti različitih ciljnih grupa – prije svega djece, posebno djece u riziku da postanu žrtve trgovine ljudima, zdravstvenih radnika i šire javnosti o rizicima trgovine ljudima, o različitim oblicima eksploatacije, načinima identifikacije, načinima zaštite i prevencije.

Primarne ciljne grupe/korisnici:

1. potencijalne žrtve trgovine ljudima;
2. djeca i mladi, posebno djeca i mladi u riziku od trgovine ljudima;
3. zdravstveni radnici;
4. opća populacija u BiH.

# DJELOKRUG RADA U SKLOPU UGOVORA

## 2.1 Opis posla i angažmana

Ponuđač se angažuje za potrebe razvoja letka za zdravstvene radnike u okviru kampanje za podizanje svijesti o fenomenu trgovine ljudima, sa fokusom na trgovinu djecom, definiranim oblicima trgovine djecom, identifikaciji, rizicima i zaštiti, kao i informacije o raspoloživoj pomoći i načinu prijavljivanja ovog krivičnog djela. Razvijeni letak treba promovisati dostupne mehanizme i alate za prijavljivanje trgovine ljudima, ukjučujući online liniju za prijavu i besplatnu telefonsku savjetodavnu liniju 0800 223 23. Više informacija o tome možete pronaći na [www.sigurnodijete.ba](http://www.sigurnodijete.ba).

Cilj izrade letka u sklopu kampanje je podizanje svijesti o trgovini djecom u Bosni i Hercegovini među rizičnim skupinama, zdravstvenim radnicima i općom populacijom, te motiviranje djece, mladih i građana BiH da prijave trgovinu ljudima kojoj su bili izloženi ili su joj svjedočili u neposrednom okruženju.

## 2.2. Dužnosti i obaveze Ponuđača

* ponuđač će dostaviti ponudu sa specifikacijom troškova;
* ponuđač će Naručiocu predložiti ideju letka (opisno) i prijedlog sadržaja letka, te uraditi dodatne modifikacije na zahtjev Naručioca;
* datumi aktivnosti biti će precizirane ugovorom koji će Naručioc potpisati sa Ponuđačem;
* ponuđač će dostaviti radnu verziju traženog letka Naručiocu najkasnije do 07.05.2021. godine, te finalnu verziju letka najkasnije do 13.05.2021. godine;
* ponuđač će tokom angažmana sarađivati sa Naručiocem, konsultovati o sadržaju materijala i finaliziranju istog na zadovoljstvo Naručioca.

## 2.3. Svrha ugovora

Svrha ovog ugovora je angažman stručnjaka, a u svrhu realizacije gore pomenutih aktivnosti (navedenih pod stavkom 2.1).

# OBAVEZE NARUČIOCA

MFS - EMMAUS će kao Naručilac osigurati potrebnu savjetodavnu podršku Ponuđaču kako bi se izvršio zadatak u predviđenom roku, što uključuje sljedeće:

* pristup relevantnim podacima potrebnim za razvoj letka;
* konsultacije sa dječijim psihologom radi prilagođavanja sadržaja letka ciljnim skupinama;
* blagovremeno pružanje mišljenja i prijedloga o izmjenama i dopunama razvijenog sadržaja materijala, u cilju finalizacije istog.

# VREMENSKI OKVIR

Predviđeni angažman je u trajanju od 29.04. - 21.05.2021. godine.

# INTELEKTUALNO VLASNIŠTVO

Svi proizvodi koji nastanu u okviru ove aktivnosti (dokumentarna, digitalna, cyber, projektna video/audio dokumentacija itd.) pripadaju MFS-EMMAUS-u koji ima ekskluzivna prava nad njihovom upotrebom i daljom distribucijom. Osim za potrebe ove aktivnosti, dokumenti i proizvodi neće biti korišteni u druge svrhe bez prethodnog pismenog odobrenja MFS-EMMAUS-a, a u skladu sa Zakonima o autorskim pravima po nacionalnim i međunarodnim standardima.

# UGOVORNI ARANŽMAN I NADZOR

* na poziv se mogu prijaviti fizička i pravna lica;
* odabrani Ponuđač će biti angažiran putem za to predviđenog ugovora, isključivo u svrhu pružanja navedenih usluga, unutar dogovorenog vremenskog okvira.

# NAKNADE I PLAĆANJE

Svi troškovi izrade letka će biti sadržani i detaljno navedeni u okviru ponude.

Plaćanje se obavlja:

* po usvajanju finalne verzije letka od strane Naručioca;

**Naručioc zadržava pravo da obračuna ponuđaču zatezne kamate, ukoliko se dogovoreni posao ne izvrši u dogovorenom vremenskom roku.**

*MFS-EMMAUS je humanitarna organizacija uspostavljena s ciljem jačanja i promocije ljudskih prava u Bosni i Hercegovini, kao i zaštite djece i mladih od svih oblika nasilja, te ljubazno apelujemo na Vašu društvenu odgovornost pri kreiranju ponude koja će biti povoljnija od standardnih tržišnih ponuda za komercijalne usluge.*

# NAČIN PODNOŠENJA PONUDE

Ponuđači su dužni dostaviti sljedeće:

* prijavu na javni poziv sa biografijom (fizička lica) ili sažetak o agenciji/kompaniji (pravna lica);
* kratak prijedlog ideju letka (opisno) i prijedlog sadržaja letka;
* finansijski prijedlog sa obračunom i narativom troškova koji se odnose na zadatak.

# POSEBNI ZAHTJEVI

Rad na projektu “Kampanja za podizanje svijesti o trgovini djecom u Bosni i Hercegovini” je specifičan obzirom na povjerljive informacije koje se obrađuju. Uz potpisani Ugovor, izvršilac je obavezan potpisati da će poštivati sljedeće procedure: etički kodeks, politika zaštite djeteta, izjava o povjerljivosti podataka.

# DOSTAVA PONUDE

Ponude moraju biti dostavljene na e-mail adresu: sarajevo@mfs-emmaus.ba najkasnije do 27.04.2021. godine.

Zainteresirane stranke se pozivaju da kontaktiraju MFS-EMMAUS ured u Sarajevu za sve dodatne informacije, na tel. +387 33 263 385. Kontakt osoba Zlatko Ikonić.

**APLIKACIJSKI FORMULAR**

1. **Opšti podaci kandidata**

|  |  |
| --- | --- |
| **Ime i pezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **e-mail** |  |

1. **FINANCIJSKA PONUDA**

**Za kandidata:** molimo Vas popunite prateću tabelu

|  |  |
| --- | --- |
| **Total net ponuda na osnovu opisa usluge** |  |

1. **REFERENCE APLIKANTA**

|  |  |  |  |
| --- | --- | --- | --- |
| **Br.** | **Publikacija/provedene eukacije/treninzi** | **Organizacija**  | **Kratak opis**  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* dodajte kolone ukoliko su vam potrebne
1. **IZJAVA**

Ja, dole potpisani kandidat izjavljujem da sam upoznat sa obavezama kandidata/ponuđača u slučaju dodjele ovog ugovora

|  |  |
| --- | --- |
| **Ime**  |  |
| **Potpis**  |  |
| **Datum** |  |